
Atbildes uz 17.02.2025. iesniegtajiem jautājumiem 


1. jautājums:
Pasūtītājs 31.01.2025. ir sniedzis atbildes uz 24.01.2025 jautājumiem, norādot, ka Finanšu piedāvājums ietver tāmi, kas jāsagatavo un jāiesniedz atbilstoši Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, uz šo normatīvu 5. pielikumā dotās veidlapas, papildus pievienojot atklāta konkursa nolikuma 9.pielikumā iekļauto apliecinājumu, kā arī sniedzot informāciju par atklāta konkursa daļas, kurā pretendents iesniedz savu piedāvājumu, kopējo summu atbilstoši nolikuma 9.5., 9.8., 9.11.pielikumos noteiktajam.
Vēršam Pasūtītāja uzmanību, ka Ministru kabineta 03.05.2017. noteikumos Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” 4. pielikumā ir norādīts tāmju komplekta sastāvs, kurš jāpiemēro noteiktiem būvizmaksu apmēriem, kas šo noteikumu ietvaros papildus 5.pielikumam nosaka sagatavot arī 6. pielikumu un 7. pielikumu, jo 5.pielikumā ir paredzēts norādīt tikai būvizmaksu tiešās izmaksas, kas neietver ne virsizdevumus, ne peļņu!
Norādām, ka Pasūtītājs nav sagatavojis un pievienojis iepirkuma dokumentācijai Finanšu piedāvājuma formu atbilstoši Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, uz šo normatīvu 5. pielikumā dotās veidlapas.
Aicinām Pasūtītāju pieturēties pie esošās finanšu formas (9.pielikums_ Finanšu piedāvājumu formas_groz.xlsx), kas ir atbilstoša Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, šo normatīvu 9. pielikumā dotajai veidlapai un ir tieši paredzēta transportbūvēm (Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, Transporta būvju būvizmaksas nosaka saskaņā ar šā būvnormatīva 4. nodaļu), kas arī ir iepirkuma priekšmets.
Atbilde:
Komisija skaidro, ka atbilstoši Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” (turpmāk – LBN 501-17), to 9.pielikums “Darbu apjomu saraksts” ir minimālais apjoms, kas atbilst Pasūtītāja nepieciešamībai.
Esošās prasības un atklāta konkursa pielikumā Nr.9 esošās formas (9.pielikums_ Finanšu piedāvājumu formas_groz.xlsx) netiks mainītas.

2. jautājums:
Pasūtītājs iepirkuma finanšu formā (9.pielikums_ Finansu piedavajumu formas_groz.xlsx) ir norādījis piezīmi: “Visi aprēķini ir veikti, ņemot vērā visas iespējamās cenu un atalgojuma izmaiņas būvdarbu veikšanas laikā”.
Lūdzam Pasūtītāju dzēst šo piezīmi, pamatojoties uz to, ka uzrādītie darbu daudzumi ir aptuveni, kā arī shēmā dotās darba robežas ir orientējošas un ir norādīts, ka darba robežas tiks precizētas atbilstoši situācijai dabā, iepriekš saskaņojot ar Pasūtītāju (tajā skaitā katras nobrauktuves, pieslēguma un krustojuma robežas), vai arī lūdzam Pasūtītāju skaidrot, kā tiks risināta situācija papildus darbu veidu saskaņošanai, ja Pasūtītājs pašreiz nav izdalījis atsevišķi darbu daudzumos nobrauktuvju, pieslēgumu un krustojumu izbūves apjomus, ņemot vēra, ka šādu darbu veidu (nobrauktuvju, pieslēgumu un krustojumu izbūve) mērvienības cenas ir ievērojami lielākas un Pretendentam nav sniegta informācija par precīzām darba robežām.
Lai nerastos pārpratumi un objektu būvniecības laikā būtu vieglāk saskaņot iespējamo darbu veidu un darbu daudzumu izmaiņas, lūdzam Pasūtītāju no kopējiem apjomiem izdalīt orientējošos nobrauktuvju, pieslēgumu un krustojumu izbūves apjomus, ieviešot jaunu darbu daudzumu izmaksu pozīciju, kas tieši atspoguļotu veicamā darba izmaksas.
Atbilde:
Komisija skaidro, ka darbu daudzumu saraksti netiks papildināti ar jaunām pozīcijām un minētā piezīme netiek dzēsta. Nobrauktuvju, pieslēgumu un krustojumu izbūves apjomi ir iekļauti darbu daudzumu sarakstu esošajās pozīcijās. Būvuzņēmējam visas nobrauktuvju, pieslēgumu un krustojumu būvniecības izmaksas jāiekļauj piedāvātajās esošo pozīciju vienības cenās.


